Aalborg Stiftstidende, 1840-04-10
J det engelske Underhuus begyndte den 1ste ds. Debatterne om det Villiersiske Andtagende angaaende Korn lovenes Ophævelse og vare den 3die de, om Middagen endnu ikke tilendebragte. Hr. Villiers havde andraget paa Nedsættelsen af en Committee og Hr. Pryme foreslog, som Amendement, at Committeen ikke skulde beskjæftige sig med Korntoldens fuldstændige Afskaffelse, men en Moderation i Samme. Mærkeligt er det, at i Overhuset, hvor Kornlovsspørgsmaalet ogsaa er bragt paa Bane, har en af de rigeste Grundbesiddere, Lord Cleveland, udtalt sig for en Forandring i det nærværende System. De høie Brødpriser - erklærede han - ansaae han for Hovedaarsagen i den Mangel og Armod, som var fremherskende i mange Dele af Landet. Man vilde vist ikke kunne bedreide ham egennyttige Hensigter, naar han talte om en Forandring i det Bestaaende, men hans Ønske var, at den Grundsætning: "Leve og lade leve, ikke maatte gaae af Glemme. Anti Kornlov=Foreningens Delegerede have ogsaa i de sidste Dage havt Conferentser med Ministrene, hvilke imidlertid aabent tilkjendegave, at de ikke vilde stemme for nogen Afskaffelse at, men ved en Moderation i Kornlovene. Skatkammerkantsleren, Hr. Baring, der under Indenrigsministerens, Lord Russells, Sygdom, modtog de Deelegerede, erklærede i dennes Navn, at han antog, at en fast Korntold maatte indføres, som blev at opkræve saa længe Prisen paa det indførte Korn i England endnu ikke havde naaet 70 Shilling; gik Prisen da høiere, saa maatte der indtræde en graduel Formindskelse af Tolden. Præsidenten for de Delegeredes Forsamling, Hr. J.B. Smith, udtalte derpaa som sine Committenters Overbeviisning, at kun en fuldstændig Ophævelse af Tolden kunde afhjælpe de bestaaende Onder. At de Delegerede iøvrigt vare competente til at domme om den Skade, der ved Kornlovene tilføies Landets Jndustri, fremlyste deraf, at der iblandt dem befandt sig 12 eller 14 Fabrikanter, der tilsammen udbetale over een Million Pund Sterl. (ca. 9 Mill. Rbd., aarligt i Arbeidsløn - Rygterne om Ministeriets forestaaende Oplysning vedligeholde sig endnu vedvarende. Et til den 2den ds, hos Dronningen bestemt Lever var pludselig Aftenen iforveien blevet opsat; hos Lord Russell, der er upasselig, var blevet holdt et Cabinetsraad, der varede næsten i 2 Timer, og, efterat Hr. Villiers havde holdt Størstedelen af hans 4 1/2 Timer lange, Tale om Korniovene, havde endnu intet Medlem af Cabinettet indfundet sig i Underhuset. Opsættelsen af Dronningens Lever skal hidrøre fra en opstaaet Meningsforskjellighed imellem Dronningen og Lord Melbourne. Talen havde nemlig været om, om det vilde være hensigtsmæssigt, ufortøvet at opløse Parlamentet eller ikke, fra begge Sider havde man forfægtet sin Anskuelse med den ved saadanne Leiligheder sædvanlige Livlighed og Energie, og den derved opstaaede Sindsbevægelse havde temporært yttret en saadan Jndflydelse paa Dronningen, at man fandt det for rigtigst at udsætte det berammede Lever. Conflitten imellem Neapel og England skal, ved den østerrigske Gesandts Mellemkomst, i Mindelighed, være bleven jævnet og den til London bestemte Commission foreløbig have faaet Ordre til at opsætte sin Reise. Troppebevægelserne i det Neapolitanske vedvare imidlertid endnu og General Filangieri, Fyrste af Sadriano, er af Kongen befuldmægtiget til som hans Alter Ego at overtage Over commanden i Sicilien. - Jfølge et Rygte underhandler Østerrig med Neapel om Anlæg af en østerrigsk Militair station paa Sicilien for, i Tilfælde af en Krig med Paschaen af Ægypten skulde udbryde, at kunne have et lignende Støttepunct, som det, Englænderne have paa Malta.